CELEX: 52001PC0633
Language: fi
Date: 2001-11-07
Title: Ehdotus: neuvoston päätös sekakomiteassa vahvistettavasta yhteisön kannasta kirjanpidollista erottelua koskevan 20 a artiklan lisäämiseen Euroopan yhteisön sekä Tanskan hallituksen ja Färsaarten maakuntahallituksen sopimuksen liitteenä olevaan, käsitteen "alkuperätuotteet" määrittelystä ja hallinnollisen yhteistyön menetelmistä tehtyyn pöytäkirjaan n:o 3

Avis juridique important

|

52001PC0633

Ehdotus: neuvoston päätös sekakomiteassa vahvistettavasta yhteisön kannasta kirjanpidollista erottelua koskevan 20 a artiklan lisäämiseen Euroopan yhteisön sekä Tanskan hallituksen ja Färsaarten maakuntahallituksen sopimuksen liitteenä olevaan, käsitteen "alkuperätuotteet" määrittelystä ja hallinnollisen yhteistyön menetelmistä tehtyyn pöytäkirjaan n:o 3  /* KOM/2001/0633 lopull. - ACC 2001/0263 */  

Ehdotus: NEUVOSTON PÄÄTÖS sekakomiteassa vahvistettavasta yhteisön kannasta kirjanpidollista erottelua koskevan 20 a artiklan lisäämiseen Euroopan yhteisön sekä Tanskan hallituksen ja Färsaarten maakuntahallituksen sopimuksen liitteenä olevaan, käsitteen "alkuperätuotteet" määrittelystä ja hallinnollisen yhteistyön menetelmistä tehtyyn pöytäkirjaan n:o 3(komission esittämä)PERUSTELUT1. Alkuperäsäännöt ovat olennaisen tärkeitä yhteisön ja sen kauppakumppaneiden välisten sopimusten moitteettomalle toiminnalle. Euroopan yhteisö sekä Tanskan hallitus ja Färsaarten maakuntahallitus allekirjoittivat uuden sopimuksen 6. joulukuuta 1996. Sopimus tuli voimaan 1. tammikuuta 1997.Yhdessä sopimuksen kanssa hyväksyttiin pöytäkirja n:o 3 käsitteen "alkuperätuotteet" määrittelystä ja hallinnollisen yhteistyön menetelmistä, ja myös se tuli voimaan 1. tammikuuta 1997.2. Vaikka tällä hetkellä sovellettavissa säännöissä ei selvästi mainitakaan asiaa, yleisesti hyväksyttynä periaatteena on se, että tuotteeseen sisällytettävät samanlaiset alkuperäainekset ja ei-alkuperäainekset olisi erotettava fyysisesti toisistaan. Erillisten varastojen pidosta voi kuitenkin aiheutua huomattavia kustannuksia tai vaikeuksia, mistä syystä ehdotetaan, että tulliviranomaiset voivat tietyin edellytyksin antaa luvan käyttää niin kutsuttua "kirjanpidollisen erottelun" menetelmää. Tämä lupa voidaan antaa asianomaisen toimijan kirjallisesta pyynnöstä, ja toimivaltaiset tulliviranomaiset voivat lisäksi edellyttää tarkoituksenmukaisina pitämiensä edellytysten täyttämistä. Viranomaisilla on myös valtuudet valvoa luvan käyttöä ja tarvittaessa peruuttaa se, jos sitä käytetään sääntöjenvastaisesti.3. Kirjanpidollista erottelua koskeva 20 a artikla sisällytettiin 1. tammikuuta 2001 yhteisön ja sen jäsenvaltioiden sekä Keski- ja Itä-Euroopan kumppanimaiden, Slovenian, Baltian maiden, EFTA-maiden ja Turkin (vain teollisuustuotteiden osalta tulliliiton rajoissa) välisten sopimusten liitteenä oleviin alkuperäpöytäkirjoihin.Yhteisön jäsenvaltioiden ja Färsaarten tulliviranomaiset ovat kehittäneet tyydyttävät hallinnollisen yhteistyön suhteet. Kokemukset, jotka on saatu sovellettaessa näitä uusia määräyksiä edellä mainittujen kumppanimaiden kanssa, olisi siksi hyödynnettävä yhteisön sekä Tanskan ja Färsaarten väliseen sopimukseen perustuvissa kauppasuhteissa.4. Neuvostoa pyydetään tästä syystä hyväksymään liitteenä oleva päätösehdotus, joka koskee EY:n sekä Tanskan ja Färsaarten sekakomiteassa vahvistettavaa yhteisön kantaa kirjanpidollista erottelua koskevan 20 a artiklan lisäämiseen sopimuksen pöytäkirjaan n:o 3.2001/0263 (ACC)Ehdotus: NEUVOSTON PÄÄTÖS sekakomiteassa vahvistettavasta yhteisön kannasta kirjanpidollista erottelua koskevan 20 a artiklan lisäämiseen Euroopan yhteisön sekä Tanskan hallituksen ja Färsaarten maakuntahallituksen sopimuksen liitteenä olevaan, käsitteen "alkuperätuotteet" määrittelystä ja hallinnollisen yhteistyön menetelmistä tehtyyn pöytäkirjaan n:o 3EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan toisen alakohdan kanssa,ottaa huomioon komission ehdotuksen,sekä katsoo seuraavaa:(1) Euroopan yhteisön sekä Tanskan hallituksen ja Färsaarten maakuntahallituksen sopimuksen 34 artiklan 1 kohdan mukaan sekakomitea voi muuttaa sopimuksen pöytäkirjojen määräyksiä,ON PÄÄTTÄNYT SEURAAVAA:1 artiklaJoulukuun 6 päivänä 1996 allekirjoitetulla sopimuksella [1] perustetussa sekakomiteassa esitettävä yhteisön kanta kirjanpidollista erottelua koskevan 20 a artiklan lisäämiseen sopimuksen liitteenä olevaan, käsitteen "alkuperätuotteet" määrittelystä ja hallinnollisen yhteistyön menetelmistä tehtyyn pöytäkirjaan n:o 3 on liitteenä olevan sekakomitean päätösluonnoksen mukainen.[1]  EYVL L 53, 22.2.1997, s. 2.Tehty BrysselissäNeuvoston puolestaPuheenjohtajaEuroopan yhteisön sekä Tanskan hallituksen ja Färsaarten maakuntahallituksen  SOPIMUSSEKAKOMITEAN PÄÄTÖS N:o .../...  tehty [...],kirjanpidollista erottelua koskevan 20 a artiklan lisäämisestä sopimuksen liitteenä olevaan, käsitteen "alkuperätuotteet" määrittelystä ja hallinnollisen yhteistyön menetelmistä tehtyyn pöytäkirjaan n:o 3SEKAKOMITEA, jokaottaa huomioon Euroopan yhteisön sekä Tanskan hallituksen ja Färsaarten maakuntahallituksen sopimuksen [2], jäljempänä 'sopimus',[2]  EYVL L 53, 22.2.1997, s. 2.ottaa huomioon erityisesti sopimuksen 34 artiklan 1 kohdan,sekä katsoo seuraavaa:(1) Euroopan yhteisö sekä Tanskan hallitus ja Färsaarten maakuntahallitus allekirjoittivat 6 päivänä joulukuuta 1996 sopimuksen, jonka pöytäkirja n:o 3 käsitteen "alkuperätuotteet" määrittelystä ja hallinnollisen yhteistyön menetelmistä tuli voimaan 1 päivänä tammikuuta 1997.(2) Sopimukseen perustuvissa kauppasuhteissa on ilmennyt tarve ottaa käyttöön kirjanpidollisen erottelun järjestelmä.(3) Lupa käyttää kirjanpidollisen erottelun menetelmää voidaan antaa tietyin edellytyksin, jos etuuskohtelun alaisen vientituotteen valmistuksessa käytettävien samanlaisten ja keskenään korvattavissa olevien alkuperäainesten ja ei-alkuperäaineisten erillisvarastointi aiheuttaa huomattavia kustannuksia tai vaikeuksia.(4) Toimivaltaiset tulliviranomaiset voivat antaa luvan kirjanpidollisen erottelun menetelmän käyttämiseen tietyin edellytyksin; lupien käyttöä valvotaan ja toimivaltaiset tulliviranomaiset voivat peruuttaa ne, jos niitä käytetään sääntöjenvastaisesti,ON PÄÄTTÄNYT SEURAAVAA:1 artiklaMuutetaan sopimuksen liitteenä oleva, käsitteen "alkuperätuotteet" määrittelystä ja hallinnollisen yhteistyön menetelmistä tehty pöytäkirja n:o 3 seuraavasti:1. Lisätään 20 artiklan jälkeen uusi artikla seuraavasti:"20 a artiklaKirjanpidollinen erottelu1. Jos samanlaisten ja keskenään korvattavissa olevien alkuperä- ja ei-alkuperäaineisten erillisvarastointi aiheuttaa huomattavia kustannuksia tai merkittäviä vaikeuksia, tulliviranomaiset voivat asianomaisten kirjallisesta pyynnöstä antaa luvan käyttää niin kutsuttua kirjanpidollisen erottelun menetelmää kyseisten varastojen hallinnoimiseksi.2. Tätä menetelmää käytettäessä on pystyttävä varmistamaan, että sellaisten tuotettujen tuotteiden, joita voidaan pitää alkuperätuotteina, lukumäärä on sama kuin jos varastot olisivat olleet fyysisesti erillään.3. Tulliviranomaiset voivat myöntää tällaisen luvan asianmukaisina pitämillään edellytyksillä.4. Kirjanpidollista erottelua on toteutettava ja sovellettava siinä maassa sovellettavien yleisesti hyväksyttyjen kirjanpitoperiaatteiden mukaisesti, jossa tuote valmistetaan.5. Luvanhaltija voi tapauksen mukaan antaa tai hakea alkuperäselvityksiä tuotemäärälle, jonka voidaan katsoa muodostuvan alkuperätuotteista. Luvanhaltijan on tulliviranomaisten pyynnöstä annettava selvitys siitä, kuinka näitä määriä on hallinnoitu.6. Tulliviranomaiset valvovat luvan käyttöä ja voivat milloin tahansa peruuttaa sen, jos luvanhaltija käyttää sitä sääntöjenvastaisesti tai ei täytä jotain muuta tässä pöytäkirjassa vahvistettua edellytystä."2 artiklaTämä päätös tulee voimaan päivänä, jona se tehdään, ja sitä sovelletaan 1 päivästä tammikuuta 2002.Tehty BrysselissäSekakomitean puolestaPuheenjohtajaRAHOITUSSELVITYSEhdotetulla sekakomitean päätöksellä ei ole taloudellisia vaikutuksia yhteisön talousarvioon, koska siinä otetaan vain käyttöön kirjanpidollisen erottelun menetelmä, jonka käyttämiseen voidaan antaa lupa tietyin edellytyksin. Luvan käyttöä valvotaan ja toimivaltaiset tulliviranomaiset voivat tarvittaessa peruuttaa sen.